Държавен вестник, бр. 18, 2020 г., стр. 17

БРОЙ  18	
Д Ъ Р Ж А В Е Н  В Е С Т Н И К 	
СТР.  17  
в) за всяка връзка – посоката на обмен 
и нива на класификация на информацията, 
която ще се обменя;
г) предвиждани информационни услуги, 
които ще се предоставят или ползват при 
междусистемната връзка с всяка от системите;
д) предвиждани механизми за защита на 
границата;
3. ръководителят на ОРЕ и администраторът 
по сигурността на КИС;
4. етапите и сроковете за изграждане на 
КИС.
Чл. 16. (1) В срок до 15 работни дни ОАС 
взема решение за откриване на процедура по 
акредитиране и уведомява писмено заявителя.
(2) В уведомлението по ал. 1 се посочват 
срокове за предоставяне на документите по 
сигурността по чл. 32, съобразени с етапите и 
сроковете за изграждане на КИС, условията, 
редът и етапите за акредитиране.
Чл. 17.  В съответствие с етапите за акре-
дитиране по чл. 16, ал. 2 за извършване на 
комплексна оценка на сигурността на КИС 
заявителят предоставя на ОАС:
1. документите по сигурността съгласно 
чл. 32;
2. документи, удостоверяващи изпълнени-
ето на отделни мерки за сигурност;
3. сертификати за сигурност на отделни 
средства и подсистеми, ако има такива.
Чл. 18. (1) Органът по акредитиране на 
сигурността извършва комплексна оценка на 
сигурността, като:
1. проверява представените документи по 
чл. 17;
2. проверява изпълнението на предвидените 
мерки за сигурност;
3. изготвя протокол за резултатите от из-
вършените проверки по т. 1 и 2.
(2) На основание чл. 90, ал. 3 от ЗЗКИ ОАС 
утвърждава документите по чл. 32.
(3) По предложение на ОЕ и с решение на 
ОАС утвърждаването на документите по ал. 2 
може да предхожда проверките по ал. 1, т. 2.
(4) Проверките по ал. 1, т. 1 и 2 се извърш-
ват от комисия с председател – представител 
на ОАС, и членове – представители на ОАС, 
на организационната единица и при необхо-
димост на организатора на КИС в случаите 
по чл. 25. При необходимост може да се при-
вличат специалисти по видовете сигурност.
(5) Комплексната оценка по ал. 1 може да 
не включва проверки по ал. 1, т. 2 за КИС, 
предназначени за класифицирана информация 
с ниво „За служебно ползване“.
(6) В случаите, когато проверките по ал. 1, 
т. 1 и 2 се извършват в периода на действие 
на валиден сертификат за сигурност на КИС, 
новите предвидени мерки за сигурност могат 
да бъдат реализирани от ОЕ преди изтичане 
на валидността на сертификата и след раз-
решение от ОАС.
(7) Комисията по ал. 4 се назначава със 
съвместна заповед на ръководителите на ОАС 
и на организационната единица. В органите 
на държавната власт, в които са обособени 
повече от една организационна единица, в 
случаите, когато КИС обхваща повече от една 
ОЕ, комисията по ал. 2 може да се назначи 
със заповед на ръководителя на ОАС и на 
съответния компетентен орган на държав-
ната власт.
Чл. 19. В случай на установени несъответ-
ствия при проверките по чл. 18, ал. 1, т. 1 и 2  
ОАС изисква от заявителя да ги отстрани.
Чл. 20. (1) При положителна комплексна 
оценка на сигурността ОАС издава сертификат 
за сигурност на КИС по чл. 14, т. 2 от ЗЗКИ 
съгласно приложение № 1.
(2) Сертификатът по ал. 1 може да се из-
дава и за обособени части на КИС по реда 
на тази глава.
Чл. 21. Сертификатът съдържа:
1. идентификация на сертификата;
2. правното основание за издаването на 
сертификата;
3. идентификация на КИС;
4. идентификация на заявителя;
5. най-високото ниво на класификация за 
сигурност на информацията в КИС;
6. срок на валидност на сертификата:
a) „Строго секретно“ – 3 години;
б) „Секретно“ – 4 години;
в) „Поверително“ – 5 години;
г) „За служебно ползване“ – 6 години;
7. дата и място на издаването;
8. подпис и печат.
Чл. 22. (1) За резултатите от оценката по 
чл. 18 ОАС изготвя сертификационен отчет, 
който е неразделна част на сертификата.
(2) Сертификационният отчет съдържа:
1. общо описание на КИС;
2. заключения от комплексната оценка;
3. опис на документите за сигурност, пред-
ставени при акредитирането;
4. видовете изменения на КИС, които 
изискват извършване на допълнително ак-
редитиране;
5. условията, които изискват повторна 
оценка на контрамерките по TEMPEST.
(3) Сертификационният отчет по ал. 2 се 
класифицира по реда на ЗЗКИ и Правилника 
за прилагане на Закона за защита на класи-
фицираната информация (ППЗЗКИ).
Чл. 23. (1) В случай че за изпълнението 
на важни за държавата задачи е необходимо 
КИС или обособена нейна част да бъде въве-
дена в експлоатация, преди да бъде завършен 
процесът на акредитиране, ОАС може да 
издаде сертификат за сигурност на КИС или 
обособената част за определен период, но не 
по-дълъг от една година.